Dan il-lejl xi persuni infurmaw lil Nature Trust li kien hemm fekruna tat-tip Loggerhead, li qed tbid fil-bajja ta' Għajn Tuffieħa. Il-fekruna biedet għall-ħabta tal-11.30 p.m. Il-bajd tal-fekruna għandhom madwar 70 ġurnata biex ifaqqsu. B'kollox hemm madwar 40 bajda. Iż-żona fejn seħħ dan hija protetta. Matul il-ġurnata, il-bajja se tkun mgħassa mill-pulizija. Bħalissa qed jiġi pjanat x'tip ta' direttivi se jinħarġu biex tiġi protetta ż-żona. Sorsi li tkellmu magħna qalu li din il-fekruna setgħet kienet l-istess waħda li bejdet il-Ġnejna f'Ġunju tal-2012.